Caduceus
Caduceus ehk heeroldikepp ehk saadikukepp ehk kerykeion on kahe mao kujutisega kepp, mida kandsid jumalate teadetekandjad Hermes, Iris ja Mercurius. Alkeemikute väitel visanud jumalate käskjalg Mercurius oma võlukepi kahe võitleva mao vahele. Maod keerdusid selle ümber, moodustades Mercuriuse heeroldikepi, mis sümboliseeris kahte vastandlikku tasakaalustatud jõudu. Esialgu rahu, hiljem ka kaubanduse ja majanduse sümbol.